Хосе Мария Лопера
Знакът на живота ми

Превод от испански: Рада Панчовска, —

chitanka.info

Топло е и нощта изтича

в дълбокото небе,

което впечатлява и покрусява.

Буха бухал и ленивата

тишина се стряска.

Вялото време

дреме в неумолимата си каденца…

Животът ми се предлага

щедро,

чувствам го да тупти весело

в блестящата светлина,

която ме разпуска;

чувствам го да плува над смъртта,

с която ме населва битието,

където се наслаждавам.

Чувствам се така съкровен и далечен:

странно всемирно съвпадение,

удължаващо пределите на същината ми.

Въображението ме разтръбява най-уверено

между битието и небитието,

откъдето дишам.

Сред красивите пръстени на Нептун

и в звездните електро-начала

науката издирва знака на живота ми.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.